VRA jy onderwysers hoe húlle meen die skoolstelsel in die toekoms gaan lyk, lyk die prentjie wat geskets word selfs donkerder as wat die meeste van ons dink. Ek het sowat 80 stories van onderwysers landwyd oor die tema “Onderrig in (en ná) pandemiese tye” gelees (dit sluit aan by die voorlopige titel van 'n nuwe boek). In ’n neutedop kom dit neer op: Hier kom groot, h'm ... moeilikheid (om dit beleefd te stel).